ועדת הכנסת, כנסת 20, פרוטוקול מספר 368, 2018-07-04 09:30

מכלוף מיקי זוהר: שלום.

מכלוף מיקי זוהר: אני מתכבד לפתוח את ישיבת ועדת הכנסת.

מכלוף מיקי זוהר: אתחיל בסדר היום: בקשת יושב-ראש ועדת הפנים והגנת הסביבה למיזוג הצעות החוק הבאות, ומתן פטור מחובת הנחה: הצעת חוק התכנון והבנייה (תיקון מס' 118), והצעת חוק התכנון והבנייה (תיקון - מועד חיוב היטל השבחה באישור תכנית כוללנית).

מכלוף מיקי זוהר: כן, בבקשה, יושב-ראש ועדת הפנים והגנת הסביבה.

יואב קיש: שלום.

יואב קיש: כן, יש שתי בקשות של הוועדה.

יואב קיש: בקשה הראשונה זה מיזוג – אלה שתי הצעות חוק פרטיות של מיכאל מלכיאלי שנמצא פה.

יואב קיש: שתיהן עוסקות בנושא היטל השבחה בחוק התכנון והבנייה, אנחנו רוצים לדון בהן ביחד ולמזג את הדברים ביחד.

יואב קיש: וזה, כמובן, על דעתו ועל דעתי, זה בעניין הזה.

יואב קיש: לגבי חוק רישוי העסקים, חוק שהוועדה השקיעה בו שעות - - -

מכלוף מיקי זוהר: רגע, רק נעשה ההצבעה על הסעיף הזה.

מכלוף מיקי זוהר: מי בעד?

יואל חסון: רגע, יש לי מה להגיד בעניין.

יואב קיש: רוצה להגיד, בבקשה.

קריאה: - - -

נאוה בוקר: אני מצטרפת, אני מצטרפת - - -

יואל חסון: טוב, אז אני רוצה, אדוני, להעמיק קצת בסוגיה הזו ולהגיד: תראה, בעיקרון הכנסת שמבקשת למזג צריכה סך הכול לקבל הסבר קצת יותר מפורט מיושב-ראש הוועדה, כי אי אפשר לחשוב שאנחנו כמוהו עסקנו בנושא, מכירים את החוק לעומק, מכירים את המשמעויות של המיזוג, למה מיזוג, למה אי אפשר - - -

יואב קיש: הסברתי.

יואל חסון: אתה הסברת מאוד בקצרה.

יואל חסון: אותי זה לא סיפק.

יואב קיש: לא, זה מאוד לעניין - - -

יואל חסון: במיוחד כשמדובר בחוק התכנון והבניה, שהוא חוק מורכב מאוד ויש לו משמעויות גם על משק הדיור וגם על הכלכלה ועל דברים נוספים.

יואל חסון: במיוחד כשמדובר שהיטלי השבחה שמשפיעים מאוד על הנושאים של הבנייה.

יואל חסון: לכן - - -

יואב קיש: צודק.

יואב קיש: יש שם סעיף, אתה יודע, שאומר שכל מי שיש לו שם משפחה חסון יהיה פטור מהיטלי השבחה.

יואל חסון: זה חוק גרוע, אדוני.

יואל חסון: זה חוק גרוע, אם כך.

יואל חסון: הסיבה להתנגד – יש לי ניגוד עניינים פה ואני אתנגד.

יואב קיש: טוב.

יואל חסון: אבל, אדוני, אני מציע בנושא הזה לבקש חוות דעת משפטית למה מיזוג הוא רלוונטי במקרה הזה.

מכלוף מיקי זוהר: אוקיי.

מכלוף מיקי זוהר: מי בעד ירים את ידו?

יואל חסון: רגע, מה עם חוות הדעת המשפטית?

מכלוף מיקי זוהר: אני לא רוצה.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

יואל חסון: רביזיה, אדוני.

מכלוף מיקי זוהר: אוקיי, סעיף נוסף הצעת - - -

יואל חסון: מתי הרביזיה?

מכלוף מיקי זוהר: תכף אני אקבע אותה.

מכלוף מיקי זוהר: הצעת חוק רישוי עסקים, תיקון מס' - - -

יואב קיש: כן, אני גם על זה אגיד.

מכלוף מיקי זוהר: זה יהיה הצעת חוק רישוי עסקים, כן.

יואל חסון: מה זה?

יואל חסון: חבר הכנסת קיש מקבל פה כל כך הרבה ביום אחד.

יואב קיש: לא, לא כל כך הרבה.

מכלוף מיקי זוהר: כן, כן, חבר הכנסת קיש.

יואב קיש: אנחנו מדברים על הצעת חוק שהוועדה השקיעה בה שעות רבות וארוכות.

יואב קיש: הצעת חוק – יוזמת משרד ראש הממשלה ומשרד הפנים – שתטיב מאוד עם עסקים הקטנים והבינוניים.

יואב קיש: יש הצעת חוק פרטית של חבר הכנסת פולקמן, שגם היא דנה במשך רישיון עסקים ובעצם מיזגנו, ובפועל דנו בהצעה הממשלתית ולכך גם ניתנה, כמובן, בהסכמתו של חבר הכנסת פולקמן.

מכלוף מיקי זוהר: כן.

מכלוף מיקי זוהר: אוקיי, חבר הכנסת חסון?

יואל חסון: אין לי מה להגיד בעניין.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – פה אחד

מכלוף מיקי זוהר: החלטה התקבלה.

יואל חסון: רביזיה, אדוני.

קריאה: מתן הפטור.

יואב קיש: כן, גם מתן הפטור.

מכלוף מיקי זוהר: מה הרביזיה?

מכלוף מיקי זוהר: מתן פטור מה?

יואב קיש: אנחנו בעצם מסיימים את החקיקה – יש משהו קטן ביום שני שאפילו אני שמתי, מה שנקרא, רביזיה על סעיף ספציפי כדי לראות שאני יכול להסביר אותו.

יואב קיש: כל החוק כבר גמור.

יואל חסון: לפחות לא רק אני שם רביזיה.

יואב קיש: כן.

יואב קיש: לא, אבל אני שם את זה עניינית.

מיכאל מלכיאלי: לא, פה יש עניינים.

מיכאל מלכיאלי: לא סתם.

יואב קיש: והמטרה היא ביום שני - - -

יואל חסון: תמיד אתם ענייניים.

יואב קיש: המטרה היא באמת ביום שני להביא – כולם, דרך אגב, זה נעשה אפילו בהסכמת חברת הכנסת פארן, שהיא נציגתו של המחנה הציוני בוועדה עם הרבה מאוד דברים משותפים למהלך הזה.

יואב קיש: אני מבקש שנוכל ביום שני כבר להעביר את החוק בקריאה שנייה ושלישית.

יואב קיש: ולכן, בכפוף לזה שנסיים את נושא הרביזיה, אנחנו מבקשים פטור מחובת הנחה, כדי שנוכל לסיים את החקיקה ביום שני.

מכלוף מיקי זוהר: מאה אחוז.

מכלוף מיקי זוהר: אוקיי.

יואב קיש: אז רגע, עוד לא הצבענו על זה עוד.

מכלוף מיקי זוהר: אני מתרגש.

יואב קיש: אבל עוד לא הצבענו, יואל.

יואב קיש: אתה יכול להצביע בעד.

יעל כהן-פארן: לא, את הרביזיה הקודמת.

יואב קיש: אה, על הקודם, על הקודם, כן.

יואב קיש: חשבתי עכשיו זה הפטור מחובת הנחה.

קריאה: לא, לא.

יואב קיש: אז אין רביזיה על המיזוג בנושא רישוי עסקים.

יואב קיש: זה מה זה אומר.

יואל חסון: נכון, נכון.

יואב קיש: תודה.

יואל חסון: בבקשה.

מכלוף מיקי זוהר: יש פטור.

מכלוף מיקי זוהר: מי בעד הפטור שירים את ידו?

יואל חסון: איזה פטור?

יעל כהן-פארן: כדי להגיש את זה ביום שני.

יעל כהן-פארן: בעד – רוב

יעל כהן-פארן: נמנעים – אין

מכלוף מיקי זוהר: ההחלטה התקבלה.

יואל חסון: באיזה עניין?

מכלוף מיקי זוהר: בעניין החוק לפטור - - -

יעל כהן-פארן: כן, חוק נגמרה הבושה, אפשר?

מכלוף מיקי זוהר: מה?

יעל כהן-פארן: אני קוראת לחוק הזה "חוק נגמרה הבושה".

מכלוף מיקי זוהר: טוב, אני קורא לזה טענה - - -

יעל כהן-פארן: נגמרה הבושה שלכם.

יעל כהן-פארן: כשאנחנו בעיצומן של חקירות של ראש הממשלה שנגד רעייתו מוגש כתב אישום בדיוק על הטבות מופרזות שהיא דרשה וקיבלה ופשוט לקחה בניגוד לחוק, לפי כתב האישום.

יעל כהן-פארן: אז אתם מגישים הצעת חוק שבאה להטיב עם הזוג מלכותי.

יעל כהן-פארן: אני חושבת שזה לא במקום, זה לא ראוי, זה מבייש את הכנסת שהיא בכלל שצריכה לעסוק בזוטות שכאלה - - -

אמיר אוחנה: זה נכון, אבל - - -

יעל כהן-פארן: ואתם צריכים כקואליציה לא להידרדר, להידרדר ולהידרדר ולתת לדמוקרטיה הישראלית ולכנסת ישראל להידרדר לגחמות שהן לא רלוונטיות, ובדיוק בזמן שהוא נמצא בשיא הדיון הציבורי ובשיא החקירות אתם מגישים את הצעת החוק הזאת.

יעל כהן-פארן: פשוט נגמרה לכם הבושה.

מכלוף מיקי זוהר: תודה.

יעל כהן-פארן: אין מה לומר.

מכלוף מיקי זוהר: חבר הכנסת חסון?

יואל חסון: אני אמרתי ביותר מהזדמנות אחת, ואמרתי גם במליאה, שאני חושב שצריך להסדיר באופן כולל את תנאי השכר והזכויות של בעלי תפקידים בכירים בשירות המדינה, נבחרים בעיקר.

יואל חסון: ואני חושב שזה תהליך שצריך לעשות אותו.

יואל חסון: אני מצטער שלא עשינו אותו עד עכשיו, אבל אני לא אוהב את טלאי על טלאי הזה שעושים.

יואל חסון: וכשיש כל כך הרבה דברים לטפל בהם, החוק הזה במסלול מה-זה מהיר, סופר-סופר מהיר.

יואל חסון: וזה פשוט מוציא אתכם כל כך רע, כי יש לנו סוגיות נכים וילדים והסוגיות הנוספות הכלכליות-חברתיות, וחוקים חברתיים-כלכליים שמחכים פה חודשים.

יואל חסון: החוק הזה במסלול כזה מהיר שזה מעמיד אתכם במצב שכל כך לא הייתם רוצים להיות בו לדעתי.

יואל חסון: אבל זה לא מעניין אתכם, כי אתם כנראה - - -

מכלוף מיקי זוהר: אז אני אשיב לך.

יואל חסון: אבל תן לי לסיים.

מכלוף מיקי זוהר: אני אשיב לך, שתהיה שיחה.

יואל חסון: אז לא, תרשה לי לסיים.

מכלוף מיקי זוהר: טוב, בסדר.

מכלוף מיקי זוהר: אז אתה תדבר לבד.

מכלוף מיקי זוהר: אני לא אענה לך.

יואל חסון: לא.

יואל חסון: אתה לא רוצה לענות, אל תענה.

יואל חסון: אבל אני אומר - - -

מכלוף מיקי זוהר: תן לי הזדמנות לענות לך, תרשה לי.

יואל חסון: תענה.

מכלוף מיקי זוהר: תראו חברים, כשבאה הצעת החוק הזאת – חברת הכנסת פארן, אני מדבר אלייך.

יעל כהן-פארן: כן.

מכלוף מיקי זוהר: כשבאה הצעת החוק הזאת כן, כולם לא יכלו להתרשם כל כך, לפחות מבחינתכם, מהעובדה שראש הממשלה במדינת ישראל מרוויח 13,000 שקל בחודש.

מכלוף מיקי זוהר: זה לא עניין אתכם.

יואל חסון: עניין אותנו מאוד, לא נכון.

מכלוף מיקי זוהר: אתכם מעניין - - -

יואל חסון: זה לא נכון.

מכלוף מיקי זוהר: אתכם מעניין איך מעיפים את ראש הממשלה הזה.

יואל חסון: לא נכון.

יעל כהן-פארן: לא, לא.

יעל כהן-פארן: תפסיק לעשות את הדמגוגיה הזאת.

יעל כהן-פארן: תקשיב, קודם כול, זה לגיטימי שאנחנו רוצים להחליף ראש הממשלה - - -

מכלוף מיקי זוהר: לא מעניין אתכם שראש ממשלת ישראל, שהוא ראש ממשלה של כולנו, מרוויח 13,000 שקל בחודש.

מכלוף מיקי זוהר: זה לא עניין אתכם.

יעל כהן-פארן: זה לגיטימי שהאופוזיציה רוצה להחליף את השלטון ואת ראש הממשלה.

יעל כהן-פארן: אתה לא צריך לפעול נגדנו שאנחנו רוצים את הדברים האלה.

מכלוף מיקי זוהר: אבל זה לא לגיטימי שראש הממשלה ירוויח 13,000 בחודש.

מכלוף מיקי זוהר: ולא משנה מי זה ראש הממשלה הזה.

מכלוף מיקי זוהר: גם אם יהיה ראש ממשלה מהשמאל, שלא ירוויח 13,000 שקל בחודש, עם כל הכבוד.

יעל כהן-פארן: אבל זה לא העניין.

יעל כהן-פארן: למה הוא מרוויח 13,000?

יעל כהן-פארן: גם אתה אם תקבל אוטו מזהב, אז יהיו לך הטבות - - - גם אתה תגיע ל-13,000 שקל.

יואל חסון: אבל את זה הוא בחר - - -

אמיר אוחנה: אנחנו לא מדברים על תרחישים היפותטיים.

יעל כהן-פארן: תקשיב שנייה, אנחנו לא מנהלים פה דיון רציני.

יעל כהן-פארן: תקשיב, הדיון פה היום על איזו ועדה - - -

מכלוף מיקי זוהר: אז לכן, הפופוליזם הזה הוא כל כך ריק מתוכן.

מכלוף מיקי זוהר: הוא כל כך ריק מתוכן שיש גבול.

מכלוף מיקי זוהר: זה מה שאני אומר: יש גבול לפופוליזם.

יעל כהן-פארן: הפופוליזם הוא שלך, הפופוליזם הוא שלך.

יעל כהן-פארן: מיקי, הפופוליזם הוא שלך.

יעל כהן-פארן: אתה כל כך עיוור למציאות שסביבך שאתה לא קולט אפילו ותסתכל במראה.

יעל כהן-פארן: הפופוליזם הוא רק שלך, מיקי.

מכלוף מיקי זוהר: אולי, חברת הכנסת כהן-פארן, אולי אתם בכלל לא מאמינים שאתם יכולים להיות בכס ראש הממשלה ולכן לא מעניין אתכם מה המשכורת שלו.

מכלוף מיקי זוהר: יכול להיות שפשוט לא מאמינים שזה אפשרי.

יעל כהן-פארן: מיקי, אנחנו יודעים טוב מאוד שאנחנו יכולים להיות הממשלה הכי טובה שהייתה למדינת ישראל.

מכלוף מיקי זוהר: גם אני, אגב, לא מאמין שזה אפשרי, אבל עדיין.

יעל כהן-פארן: אבל אתה עכשיו מדרדר את הכנסת לעוד חוק פרסונלי.

יעל כהן-פארן: זו פשוט שחיתות - - -

מכלוף מיקי זוהר: איזה פרסונלי?

מכלוף מיקי זוהר: זה חוק כללי.

יעל כהן-פארן: הוא חוק פרסונלי, כי למה - - -

מכלוף מיקי זוהר: מה זאת אומרת?

מכלוף מיקי זוהר: זו טענה לא נכונה.

יעל כהן-פארן: למה?

יעל כהן-פארן: בוא נדבר על זה, למה יש לו 13,000 שקל?

יעל כהן-פארן: כי הוא מקבל כל כך הרבה הטבות שיש עליהן גילום מס.

מכלוף מיקי זוהר: ממש לא.

מכלוף מיקי זוהר: מה זה קשור?

יעל כהן-פארן: זה המצב.

קריאה: הטבות.

קריאה: רכב משוריין זה הטבות?

יעל כהן-פארן: ההטבות של הבריכה שלו בקיסריה, מה הדבר הזה?

מכלוף מיקי זוהר: רגע, לנשיא המדינה, נשיא המדינה – אז תעני לי על השאלה, תעני לי על השאלה.

יעל כהן-פארן: תוריד גם לנשיא המדינה.

מכלוף מיקי זוהר: אני אוריד גם לנשיא המדינה.

יעל כהן-פארן: תוריד גם לנשיא המדינה כן, כן.

מכלוף מיקי זוהר: למה?

מכלוף מיקי זוהר: כי הוא בית"רי?

מכלוף מיקי זוהר: למה?

מכלוף מיקי זוהר: כי הוא בא מהימין?

יעל כהן-פארן: לא, לא, כי הדבר הזה לא הגיוני.

יואל חסון: פתאום הוא בית"רי.

יואל חסון: תוקפים כל היום, פתאום הוא בית"רי.

מכלוף מיקי זוהר: למה?

יעל כהן-פארן: לנשיא המדינה יש וילה בקיסריה עם גם ריהוט גן מזהב ובריכה בגודל החדר זה שאתה ממלא כל שבוע?

מכלוף מיקי זוהר: הוא בית"רי.

מכלוף מיקי זוהר: את זה אי אפשר לקחת ממנו.

יואל חסון: הוא בית"רי יותר מכולכם, זה בטוח.

יואל חסון: אתם אמרתם שהוא שכח.

יואל חסון: אתם אמרתם.

יעל כהן-פארן: די, די, מיקי - - -

מכלוף מיקי זוהר: את זה אי אפשר לקחת ממנו.

יעל כהן-פארן: אתם ירדתם - - - התחלק לכם משהו בשכל, אתם איבדתם את זה.

מכלוף מיקי זוהר: גם אתה בית"רי, אז מה?

יואל חסון: יותר מכולכם.

מכלוף מיקי זוהר: הכול בסדר.

מכלוף מיקי זוהר: גם אתה בית"רי.

יואל חסון: יותר מכולכם.

מכלוף מיקי זוהר: יש הרבה בית"רים ששכחו מאיפה הם באו, כן.

יואל חסון: אתה הפרעת לי - - -

יעל כהן-פארן: נכון, הבית"רים שלכם שכחו מאיפה הם באו.

יעל כהן-פארן: זה ש"כולנו" נותנת יד לחקיקה מושחתת זה פשוט בושה לקואליציה ולכנסת.

מכלוף מיקי זוהר: ממש לא, זו שיטות.

רועי פולקמן: - - -אבל מה מושחת?

יעל כהן-פארן: החוק שלו מושחת, החוק שלו זה לתת עוד שחיתות לראש הממשלה בחוק, כי החוק לא מאפשר אז הם משנים את החוק כדי לאפשר – זה מה שאתם עושים פה.

יעל כהן-פארן: תתביישו לכם.

מכלוף מיקי זוהר: - - - מדינת ישראל לתת לו פטור - - - כן.

מכלוף מיקי זוהר: בסדר, טוב.

מכלוף מיקי זוהר: אוקיי.

מכלוף מיקי זוהר: כן, תסיים בבקשה, אדוני.

יואל חסון: אדוני, כאשתה באת בכל מיני הצעות וכיוונים לגבי הגדרה או טיפול בנושא שכר הפוליטיקאים, חברי הכנסת, נשיא המדינה, ראש הממשלה, וכל זה, מצאת אצלי אוזן קשובה.

מכלוף מיקי זוהר: נכון.

יואל חסון: כי אני חושב שבאמת, אחת, להוציא את זה מידינו.

יואל חסון: שתיים, לעשות התאמות שנדרשות.

יואל חסון: בחוק הזה, אתה מתנהג כאן באמת כמו פיל בחנות חרסינה.

יואל חסון: אתה עושה את זה בצורה בוטה - - -

מכלוף מיקי זוהר: אתה רומז ששמנתי, חבר הכנסת חסון?

יואל חסון: אם זה לא היה פרסונלי, היית אומר שזה חל בקדנציה הבאה.

יואל חסון: אבל ברגע שאתה לא אומר את זה, אדוני, אתה הופך את זה כאילו אתה קבלן ביצוע של נתניהו ובני משפחתו.

יואל חסון: עכשיו אני שואל אותך שאלה ואני מבקש שתענה לי לפרוטוקול.

מכלוף מיקי זוהר: אני אענה.

יואל חסון: האם מישהו ממשפחת נתניהו דיבר אתך על החוק הזה ואם אתה מנהל איתם שיחות בנושא הזה?

יואל חסון: מאה אחוז.

יואל חסון: לא באי כוחם?

יואל חסון: ולא עם באי כוחם?

מכלוף מיקי זוהר: אף אחד מהם לא דיבר איתי ולא פנה אלי - -

יואל חסון: כל כך מסובך בשבילי המשפט הזה.

יואל חסון: אני לא גדלתי בישיבה כמוך.

קריאה: יואל, אף פעם לא מאוחר.

מכלוף מיקי זוהר: - - ולכן מצפוני נקי.

מכלוף מיקי זוהר: כן, חברת הכנסת פנינה תמנו.

פנינה תמנו: בוקר טוב.

פנינה תמנו: אני חושבת – ואני אהיה ממוקדת – הניסיון לכרוך בין הדברים שמגיעים לראש הממשלה על פי חוק וברמה הציבורית ובין המעון הציבורי ולבין הדברים שנמצאים ברשותו ובעלותו ברמה הפרטית הוא ניסיון בעייתי מאוד ומשגר מסר שהוא – אדוני היושב-ראש?

מכלוף מיקי זוהר: כן, כן.

מכלוף מיקי זוהר: פשוט בחרתי משקה.

פנינה תמנו: אני משקיעה בלא לצעוק ואתה צריך להיות קשוב.

מכלוף מיקי זוהר: כן סליחה, חברת הכנסת תמנו-שטה.

מכלוף מיקי זוהר: אני מתנצל.

אמיר אוחנה: רגע, שיירשם שהיושב-ראש קוקה קולה זירו.

פנינה תמנו: אנחנו נשמור על - - -

יואל חסון: לאיזו ועדה אתה רוצה להעביר אותה?

פנינה תמנו: כשיהיה שקט, אני אדבר.

יואל חסון: לאיזו ועדה אתה רוצה להעביר את החוק שלך?

פנינה תמנו: החלטתי היום שאני לא צועקת, אז אני - - -

מכלוף מיקי זוהר: לא להעביר אותה, אני לא יכול לדון בזה בכלל.

מכלוף מיקי זוהר: החוק הזה התחיל בוועדת הכספים והוא צריך להישאר שם, כי יש לי מכתב ממזכירת הכנסת, שיושבת פה לצדי, שאומרת שגם ככה אי אפשר להעביר אותו - - -

יואל חסון: נכון.

יואל חסון: אז למה הדיון הזה?

מכלוף מיקי זוהר: שאלה טובה.

מכלוף מיקי זוהר: שאני גם תוהה עם עצמי - - -

ירדנה מלר-הורוביץ: כי רצינו שוועדת - - -

יואל חסון: זה מה שאני הבנתי.

פנינה תמנו: יואל, חברי חבר הכנסת יואל, אחר כך אתה אומר שאני טועה כשתראה שנכנסת לדברים שלי ואני עדינה, מחכה בשקט.

פנינה תמנו: מנסה להיות ככה מכילה - - -

יואל חסון: אני מתנצל, נשמה שלי.

יואל חסון: את צודקת.

יואל חסון: קבלי את התנצלותי.

מכלוף מיקי זוהר: כן, כן, גברתי.

מכלוף מיקי זוהר: כשאת מכילה כולנו - - -

מכלוף מיקי זוהר: לא כרכתי.

מכלוף מיקי זוהר: החוק קובע - -

פנינה תמנו: כן.

מכלוף מיקי זוהר: - - שתנאיו של ראש הממשלה יהיו זהים לתנאיו של נשיא המדינה שהם כדלקמן - - -

פנינה תמנו: אל תנסה להביא לי את הנשיא.

פנינה תמנו: זה שוב פעם, כל פעם אתה מנסה להביא משוואה אחת ומנסה להשוות לשנייה.

פנינה תמנו: אנחנו כרגע מדברים על ראש הממשלה.

פנינה תמנו: ואני שואלת אותך: מדוע אתה כורך דברים שהוא לא אמור - - -

מכלוף מיקי זוהר: נכון, אני מנסה להשוות את תנאיו של ראש ממשלת ישראל, לא משנה מיהו, לתנאיו של נשיא המדינה, לא משנה מיהו, שתנאיו הם כאלו.

פנינה תמנו: למה הוא צריך לקבל הטבות מס בדברים שהם פרטיים שלו?

פנינה תמנו: אני שואלת אותך, כל ההוצאות - - -

מכלוף מיקי זוהר: כל הוצאה בגין אותו ראש ממשלה או נשיא מדינה לא תגולם בשכרו.

מכלוף מיקי זוהר: זה כל הסיפור.

יעל כהן-פארן: אבל זה גן פרטי, אבל זה גן פרטי.

מכלוף מיקי זוהר: טוב, אז תבואו לוועדת הכספים ותעשו את הדיון בוועדת הכספים.

יואל חסון: - - -

יעל כהן-פארן: לא - - -

פנינה תמנו: לא, סליחה.

פנינה תמנו: זו ועדה מכובדת, למה אתה מזלזל בוועדת הכנסת?

פנינה תמנו: חשוב לשמוע את תשובת אדוני היושב-ראש, סליחה.

מכלוף מיקי זוהר: לא, לא קשור.

מכלוף מיקי זוהר: זה לא מהות הדיון, זה לא מהות הדיון.

מכלוף מיקי זוהר: הסברתי את זה מאה פעם.

מכלוף מיקי זוהר: אני עובר לנושא האחרון.

פנינה תמנו: אז טוב, נחזור רק לתקוף אותך, כי אתה לא רוצה לענות על שאלות.

מכלוף מיקי זוהר: בסדר, אני עובר לנושא האחרון.

יעל כהן-פארן: רגע, רגע, למה זה בוועדת הכספים חייב להיות?

מכלוף מיקי זוהר: כי זה התחיל שם.

ירדנה מלר-הורוביץ: זה היה צריך לחזור לוועדת הכספים.

ירדנה מלר-הורוביץ: הייתה מליאה בשלוש לפנות בוקר כשאמרתי שזה צריך לחזור לוועדה.

ירדנה מלר-הורוביץ: נשמעו ועדות אחרות, ויושב-ראש הישיבה החליט להעביר את זה לוועדת הכנסת.

ירדנה מלר-הורוביץ: שלחתי הבוקר מכתב שבהתאם לתקנון להעביר את זה לוועדת הכספים.

דן מרזוק: בהתאם לתקנון, אין לוועדת הכנסת סמכות להעביר את זה לוועדה אחרת, ולכן זה עבר אוטומטית לוועדת הכספים מהמליאה.

מכלוף מיקי זוהר: אבל עשינו דיון כפי שנדרשתי על ידי היושב-ראש.

יואל חסון: יופי, חסך כל הציבור - - -

פנינה תמנו: בסדר, לא משנה רק לאיזו וועדה זה הולך.

פנינה תמנו: אני מצטערת, אנחנו לא רק חותמת גומי.

פנינה תמנו: בגלל זה לא נצביע לך כן או לא, אם זה עובר לוועדה או לא, וכמו שאתה רואה יש פה באמת - - -

מכלוף מיקי זוהר: לא, לא.

ירדנה מלר-הורוביץ: זה כבר לא בוועדה.

מכלוף מיקי זוהר: חברת הכנסת תמנו-שטה, זה כבר בוועדת הכספים.

ירדנה מלר-הורוביץ: זה כבר לא בוועדה.

ירדנה מלר-הורוביץ: המכתב שלי העביר את זה לוועדת הכספים.

פנינה תמנו: לא, זה בוועדת - - -

יעל כהן-פארן: - - -

פנינה תמנו: לא, יעל.

יואל חסון: אבל לא יכול להיות שחברת הכנסת פה כמשתפת פעולה במהלך שלך.

יואל חסון: זה לא יכול להיות הדבר הזה.

נאוה בוקר: אני אתך, אבל מה שמיקי יגיד אני אעשה, איך אני?

מכלוף מיקי זוהר: בבקשה, איך אתה?

מכלוף מיקי זוהר: טוב, הצעת חוק השידור הציבורי – מה שנקרא ביטול הפיצול.

מכלוף מיקי זוהר: כן, חבר הכנסת כבל?

איתן כבל: כן.

מכלוף מיקי זוהר: ביטול הפיצול.

מכלוף מיקי זוהר: אדוני רוצה לומר משהו לפני שנקים וועדה משותפת?

פנינה תמנו: רגע, לפני ביטול הפיצול.

איתן כבל: אני רוצה לשמוע מה הצעה קודם.

מכלוף מיקי זוהר: ההצעה היא לוועדה משותפת.

איתן כבל: בראשות מי?

מכלוף מיקי זוהר: בראשותי.

איתן כבל: אוקיי, בוקר טוב לכולם.

איתן כבל: אני רוצה לומר כמה דברים ברשותך, אדוני היושב-ראש – כמובן הם לא מכוונים אלייך.

מכלוף מיקי זוהר: שום דבר פה לא אישי.

מכלוף מיקי זוהר: איך אמר לי פעם יואל חסון?

מכלוף מיקי זוהר: זה לא אישי, זה פרלמנטרי.

איתן כבל: לא, זה כמו בקוזה נוסטרה.

יואל חסון: לאן הגעתי שמצטטים אותי כבר, בחיי.

איתן כבל: ההיפך, אתה צריך להגיד משהו אחר.

מכלוף מיקי זוהר: אני למדתי מזה המון.

איתן כבל: אח שלי, בוא תלמד עוד משהו.

איתן כבל: זה כמו בקוזה נוסטרה: שום דבר לא אישי, הכול אישי.

מכלוף מיקי זוהר: אוקיי.

רוברט אילטוב: פרסונלי.

איתן כבל: - - גם לפרוטוקול, כדי שלא יגידו שהדברים לא נאמרו ולא נשמעו.

איתן כבל: תראו, אני הנחתי הצעת חוק, שהייתה אך טריוויאלית ברורה לגבי החזרת מחלקת החדשות לתאגיד.

איתן כבל: לא נפתח את כל הדיון הזה.

איתן כבל: נשפכו תילי תילים של מילים.

איתן כבל: למרות זאת, כדי לזרז את התהליך – ואני יש לי זכות גדולה בכלל שאפילו אנחנו יושבים פה ומקיימים את הדיון, יודע כאן את זה היועץ המשפטי - - -

יואל חסון: נטע ברזילי.

איתן כבל: נטע ברזילי הרימה, ברוך השם, את - - -

מכלוף מיקי זוהר: רגע, רק שנייה, סליחה.

מכלוף מיקי זוהר: אתה הסרת את כל הרביזיות או שיש רביזיה שעומדת - - -

יואל חסון: לא, רק אחת השארתי.

מכלוף מיקי זוהר: אז אני קובע כבר עכשיו את רביזיות לשעה 10:30, בסדר?

מכלוף מיקי זוהר: סליחה, איתן.

איתן כבל: אני אומר ,יואל – איך אומרים – אני לא מנסה לגנוב לנטע.

איתן כבל: אני רק מנסה להגיד: אחרי ה-Build up שהיא יצרה - - -

יואל חסון: היא רק נקלעה לסיטואציה.

איתן כבל: כן, כן.

איתן כבל: בעניין הזה זה הביא אותנו לבצע את המהלך.

איתן כבל: הנחתי הצעת חוק באופן פרלמנטרי כמובן לנצל את המצב.

איתן כבל: היועץ המשפטי שלי, יובל יועז, גם שלח מכתב לבית המשפט שיצר בעצם את הטריגר שחייב את הממשלה לקבל את ההחלטה, ואכן היא מקבלת החלטה.

קריאה: נכון.

איתן כבל: שורה אחת.

איתן כבל: זאת אומרת, לא צריך ועדות מיוחדות, ולא צריך שום דבר.

איתן כבל: זה דיון שבמקרה הטוב אם יש למי מאתנו, אחד הח"כים, טרחנות, זה ייקח חצי שעה.

איתן כבל: במקרה הטוב כשאין - ויש הסכמות - - -

רוברט אילטוב: הבעיה היא שיש 120.

איתן כבל: לא, לא, אני מדבר פה בתוך הדיון.

איתן כבל: אין כאן סיפור גדול מידי וכולם מבינים את הסיטואציה – מראש הממשלה ועד האחרון חברי הכנסת: מי בעד?

איתן כבל: מי נגד?

איתן כבל: תודה רבה והולכים.

איתן כבל: ונוצר מצב שפתאום השורה הזו – עכשיו כך: קודם כול, לי היה ברור שהצמדתי על-פי דין על-פי כל הכללים – ואני קצת מכיר את הכללים בכנסת – הצמדתי, באים להצבעה.

איתן כבל: זאת אומרת, רבע שעה לפני שמעלים להצבעה את מה שברור מאליו, אף אחד לא טרח – קודם כול, בחברות.

איתן כבל: אתה יודע, אני אומר את זה לא קשור לכלום, בחברות, הרי אנחנו נמצאים בתוכנו במערכות יחסים שהם, קודם כול, מעבר לכל עניין פוליטי.

איתן כבל: באופן שאף אחד לא יודע לתת לי תשובות, כל אחד אומר לי: ראש הממשלה החליט.

מכלוף מיקי זוהר: אני אענה לך, בסדר.

איתן כבל: אני אענה לך, בסדר.

איתן כבל: ראש הממשלה החליט ולאחר מכן באמת אני אפילו – שר התקשורת שהוא - - -

מכלוף מיקי זוהר: חברת הכנסת בוקר - - -

איתן כבל: מה שאני מנסה לומר זה שגם שר התקשורת – אין לו מושג.

איתן כבל: הוא הולך ככה: עסוק בחפירות ארכיאולוגיות, מחפש - - -

מכלוף מיקי זוהר: לא נכון, לא.

רוברט אילטוב: הוא בדרך כלל הולך ככה.

): אני מוחל על כבודו.

איתן כבל: כן וכן, אבל הפעם הוא נטקע לגמרי ברצפה.

מכלוף מיקי זוהר: אני מוחל על כבודו של שר התקשורת.

איתן כבל: תקשיב, מפאת כבודו אני רק אומר את זה, אוקיי; רק מפאת כבודו אני אומר את זה.

איתן כבל: בשורה התחתונה, אני מוצא את עצמי בסיטואציה – תשמע, אני אגיד לך את האמת: פוליטיקה, להגיד לך, את הסיבוב שלי כבר עשיתי.

איתן כבל: אין לזה קשר כבר לפוליטיקה, זה אפילו כבר לא מעניין, כי לכולם ברור שזה אמור לחזור.

איתן כבל: מי בעד?

איתן כבל: מי נגד?

איתן כבל: אין סיפור, אוקיי?

איתן כבל: אבל אני בא ואומר: אם אחרי כל זה, אם אתם מתכוונים, חוץ מהשורה הזו, להכניס משהו נוסף - - -

רועי פולקמן: אבל מיקי יגיד לך עכשיו.

איתן כבל: אל תהיה בלחץ, אני מנהל דיון.

איתן כבל: אני בלחץ, לא אתה.

רועי פולקמן: לא, לא.

רועי פולקמן: אני מניח שהוא - - -

איתן כבל: אני רוצה שהדברים יאמרו בפרוטוקול, שיהיה ברור, בלי ג'יברוש: אם יש עניין – ויש לי הרגשה, ומגיעות לאוזניי שמועות שהולך להיות פה מהלך, מה שנקרא דרך נטע, דרך אחת הקוקיות שלה, להכניס כאן ככה, בלי שאף אחד ישים לב - -

רועי פולקמן: בזכותה.

איתן ברושי: - - או בזכותה, להגניב פה איזה עניין בעל משמעות לא פחות גדול, אני אומר את זה: תהיה פה מלחמה.

איתן ברושי: אני אומר את זה בצורה מאוד-מאוד ברורה גם אם נידרש – כיוון שאנחנו דיברנו אך ורק על העניין הזה.

איתן ברושי: וכמובן יש פה שותפות קואליציוניות, שדרך אגב ייאמר לזכותם של חברי הכנסת כחברי כנסת שרובם, אם לא כולם, עמדו לצדי גם אם חלקם הגדול הצביע בסוף כמשמעת קואליציונית.

איתן ברושי: אני לא ילד וגם אין לי דרישות, אתה יודע, לחשוב במחשבות - - -

מכלוף מיקי זוהר: טוב, איתן, בסדר.

מכלוף מיקי זוהר: המסר ברור.

מכלוף מיקי זוהר: אני אענה לך.

מכלוף מיקי זוהר: אני אענה לך.

מכלוף מיקי זוהר: חבר הכנסת אילטוב, בבקשה.

רוברט אילטוב: תודה.

רוברט אילטוב: קודם כול, תודה גם שאתה נותן להגיד את זה לפני שאתה עונה כי הדבר הזה, לדעתי, חשוב לפעילות הפרלמנטרית.

רוברט אילטוב: עזוב שאנחנו חברים עם איתן ואין לי ספק שאם היינו מגיעים להסכמות עם איתן אז גם הוא לא היה מפר אותן, הוא היה מביא את החוק כמו שצריך.

רוברט אילטוב: אני חושב שגם להבא – היום בטח אי אפשר לתקן את המצב – אבל להבא, אם יש אפשרות לתת לחברי הכנסת להצמיד את החוק ברמה פרלמנטרית-חברית, אנחנו צריכים לתת גם אם הם האופוזיציה - - -

יואל חסון: ולא להפיל את זה.

רוברט אילטוב: אלא אם הם אויב המדינה - - -

קריאה: אני מסכים.

יואל חסון: חד משמעית, לא עושים את זה היום.

מיכאל מלכיאלי: לא עושים את זה נכון.

מכלוף מיקי זוהר: אני אסביר, אבל - - -

רוברט אילטוב: אבל אני רוצה להשלים, חברים.

מכלוף מיקי זוהר: כן, בבקשה, בטח.

רוברט אילטוב: אני גם חושב שבמידה ויש צורך קואליציוני בשלב כזה או אחר, אפשר לעצור את החקיקה של האופוזיציונר שמפריע, בואו נגיד, אבל בטח לא בשלב של קריאה טרומית כשיש את הצעה הממשלתית שהיא בראשונה והוא צריך להגיע לטרומית.

רוברט אילטוב: כלומר, אם הוא רוצה להפריע או לשנות ולהפר את ההסכמות עם הקואליציה, יש יכולת פרלמנטרית-קואליציונית לעצור את החקיקה שלו.

רוברט אילטוב: לכן אני לא חושב שזה היה איזשהו איום, וגם השיקול, לדעתי, היה מוטעה.

רוברט אילטוב: אני חושב שלהבא אנחנו צריכים באמת לבחון את הדבר הזה אולי מרגע לרגע, אבל לבחון את זה יותר לעומק ולתת לחברי האופוזיציה גם את הברז שלהם להשמיע את מה שהם רוצים.

פנינה תמנו: נכון, ולשמור על יחסים תקינים וסבירים כלשהם.

מיכאל מלכיאלי: נכון, חד משמעית.

יואל חסון: למה עשיתם את זה?

מכלוף מיקי זוהר: אני אסביר.

רוברט אילטוב: סליחה, חברים מהאופוזיציה, אני לא צריך עזרה.

רוברט אילטוב: אני סך הכול די מסתדר.

יואל חסון: אתה צריך לפעמים עזרה.

רוברט אילטוב: אני הייתי גם בקואליציה וגם באופוזיציה והיו לא מעט הצעות חוק שאנחנו התחברנו ולפעמים, אתה יודע, יש תמיד גם דיאלוג בין קואליציה לאופוזיציה.

רוברט אילטוב: לפעמים אפילו, אתה יודע, קואליציה רוצה שחלק מהחקיקה תתקדם.

רוברט אילטוב: לכן אני חושב שבדבר הזה שיש פה איזשהו נושא חברי-פרלמנטרי, אני לא צריך לפגוע.

רוברט אילטוב: זה דבר שהוא חשוב, כמו שמצד שני לא צריך לפגוע בכל הסוגיה של הקיזוזים, שזה גם כן לדעתי לא יכול שחבר כנסת מקואליציה מסתמך על משהו ואז אחר כך האופוזיציה חוזרת בה.

רוברט אילטוב: אם יש קיזוז אז יש קיזוז.

רוברט אילטוב: או שלא תיתנו קיזוז או שיש קיזוז.

רוברט אילטוב: לכן יש דברים פרלמנטריים שאנחנו כחברי הכנסת – עזוב עכשיו קואליציה, אופוזיציה – מחויבים לשמור עליהם.

רוברט אילטוב: תודה.

מכלוף מיקי זוהר: הטענות שלך הן מאוד-מאוד נכונות, מאוד-מאוד במקומן.

מכלוף מיקי זוהר: ואני כיושב-ראש ועדת הכנסת בטח מאמץ אותן.

מכלוף מיקי זוהר: לגופם של דברים שעומדים פה לפנינו, החוק הזה מבחינתנו, הקואליציה, ראש הממשלה וכל הנוגעים בדבר, הוא החוק קריטי.

מכלוף מיקי זוהר: אני אסביר: הוא חוק שיש בו גם הזדמנות, לפחות מבחינתי, לעשות מספר שינוי בתאגיד השידור שאני מתכוון לעשות כיושב ראש הוועדה.

מכלוף מיקי זוהר: אם וכאשר אנחנו נבין בסופו של תהליך – ואני הולך לברר את זה עד תום – שהאירוויזיון לא תלוי בפיצול או לא פיצול – ואני הולך לברר את הסוגיה לעומקה – יהיה פיצול.

מכלוף מיקי זוהר: החוק לא ימשיך ולא יסתיים.

מכלוף מיקי זוהר: ואם וכאשר אני אבין שהתאגיד לא רוצה לערוך שינויים בתוך עצמו ומשתמש באירוויזיון כמנוף עלינו – ואני אברר את האמת, חבר הכנסת כבל, יש לי גם את כל הדרכים לברר אותה – יהיה פיצול.

איתן כבל: אוקיי, אני מבין מה שאתה אומר.

מכלוף מיקי זוהר: לא יהיה חוק.

פנינה תמנו: אתם מנסים לצמצם שם את העיתונאים.

פנינה תמנו: אני לא מבינה את זה.

מכלוף מיקי זוהר: לא, חברים - - -

פנינה תמנו: נו באמת, בואו נשים את הדברים על השולחן.

פנינה תמנו: מה זו המעורבות היתר הזאת?

פנינה תמנו: ומה זו השליטות הזאת?

יעל כהן-פארן: הם מנסים לשלוט.

יעל כהן-פארן: הם מנסים לשלוט.

יעל כהן-פארן: מה זה שווה אם לא יכולים לשלוט?

פנינה תמנו: מה אנחנו?

פנינה תמנו: באיזה מדינה אנחנו?

מכלוף מיקי זוהר: אנחנו בדמוקרטיה, שהרוב בה קובע.

פנינה תמנו: לא, זה נשמע שזה דמוקרטיה.

מכלוף מיקי זוהר: ואני רוצה לומר שהחוק - - -

איתן כבל: איך הפרעתי לכם?

מכלוף מיקי זוהר: אני אסביר לך.

מכלוף מיקי זוהר: החוק שלך אם היה עובר במליאה, היה יכול ליצור לנו בעיה.

איתן כבל: למה?

מכלוף מיקי זוהר: כי החוק שלך הוא בשליטתך, הוא לא בשליטתנו.

קריאה: זה לא בדיוק.

איתן כבל: אני רוצה לשמוע את - - -

מכלוף מיקי זוהר: תכף היועץ המשפטי יסביר.

רועי פולקמן: רגע, זה שיש מיזוג אבל זה - - -

מכלוף מיקי זוהר: לא.

מכלוף מיקי זוהר: זה בדיוק העניין.

מכלוף מיקי זוהר: המשמעות של הצמדה היא שתהליך החקיקה פחות בידינו מאשר כשהחוק שלך לא עבר.

מכלוף מיקי זוהר: מרגע שהחוק שלך לא עבר, תהליך החקיקה בידינו בצורה מוחלטת ואף אחד לא יכול להפריע לנו.

יעל כהן-פארן: זה פשוט לא נכון.

יעל כהן-פארן: זה פשוט לא נכון, ואתם יודעים את זה.

פנינה תמנו: זה לא נכון, אתם יכולים לעצור את החוק שלו אחרי שהוא עובר.

מכלוף מיקי זוהר: רגע, רגע, טוב.

מכלוף מיקי זוהר: היועץ המשפטי יסביר.

איתן כבל: בואו נשמע.

יעל כהן-פארן: אתם יודעים שאתם שולטים פה, נו באמת.

מכלוף מיקי זוהר: בבקשה.

יעל כהן-פארן: אתם לא שולטים בתאגיד, אבל לפחות - - -

מכלוף מיקי זוהר: ששש.

דן מרזוק: מדובר בשתי הצעות חוק מוצמדות.

דן מרזוק: בסופו של דבר ההכרעה לגבי הנוסח שמונח במליאת הכנסת בשלבים המאוחרים יותר הוא בשיקול דעת של הוועדה כולה.

דן מרזוק: מה שתחליט הוועדה זה הנוסח שיהיה.

דן מרזוק: לכן אין פה יתרון מסוים - -

לאה ורון: נכון.

דן מרזוק: - - לחבר כנסת כזה או אחר, אלא מדובר בהחלטה שצריכה לקבל כל הוועדה ברוב חבריה.

איתן כבל: זה מה שאני אמרתי.

איתן כבל: זה בדיוק מה - - -

מכלוף מיקי זוהר: אוקיי, האינפורמציה שאני קיבלתי - - -

איתן כבל: תרשה לי, תרשה לי, אדוני - - -

מכלוף מיקי זוהר: רגע, את האינפורמציה שאני קיבלתי באותו ערב - -

איתן כבל: אז ברשותך, תן לי - - -

מכלוף מיקי זוהר: - - לפני שיצא החוק, הבנו שזה יכול - -

יואל חסון: עכשיו אפשר למזג.

רועי פולקמן: אפשר למזג.

מכלוף מיקי זוהר: - - שזה יכול לפגוע ברצונות שלנו, במטרות שלנו, בהליך החקיקה.

מכלוף מיקי זוהר: זה מה שהובהר לי.

מכלוף מיקי זוהר: אז אין בעיה.

מכלוף מיקי זוהר: לא על ידך כמובן, על ידי מישהו אחר.

איתן כבל: אז אני ברשותך - - -

רועי פולקמן: לא, עכשיו אם אתה ממזג זה כבר לא בעיה, אז תנו לו למזג.

מכלוף מיקי זוהר: לא על המיזוג, אני מדבר על הצמדה.

איתן כבל: תן לי.

איתן כבל: תקשיב, בואו נעשה סדר.

איתן כבל: כבר אני יודע אפילו מה אתם רוצים להצמיד.

איתן כבל: אני כבר יש לי סחר

איתן כבל: חורת מהכדור שקיבלתי - -

מכלוף מיקי זוהר: היה לי אתך איזה ריאיון ברדיו לא מזמן ואמרתי איזה משהו ברדיו - - -

איתן כבל: - - מישהו נתן לי עם הכדור בראש.

איתן כבל: אנחנו מבינים במה הדברים אמורים ואנחנו לא נולדנו אתמול.

איתן כבל: אבל ברשותך בואו נלך שלב-שלב.

איתן כבל: הרי בדיוק כשהיה הוויכוח מאחור – אתה זוכר – ואמרתי: בכל זאת, אני קצת מכיר את העניינים בבית הזה לא פחות טוב מיועצים משפטיים.

איתן כבל: עברנו את זה במאות ובאלפי חוקים שאין קשר בכלל, כי החוק הראשון הוא החוק המוביל פעם אחת ובוודאי-בוודאי, כשזה מגיע לוועדה, הוועדה היא הסמכות.

מיכאל מלכיאלי: ולקואליציה יש רוב בוועדה.

איתן כבל: נכון.

איתן כבל: לא, לוועדת הכלכלה הזו אין לה רוב.

איתן כבל: אין לה רוב.

איתן כבל: אבל הם ביקשו להעביר לוועדת - - -

רועי פולקמן: ביקשו להעביר לוועדה - - -

מיכאל מלכיאלי: שם יהיה רוב.

רועי פולקמן: ברור.

איתן כבל: שם יש, כן.

איתן כבל: אז מה הבעיה עכשיו לבצע את המיזוג?

מכלוף מיקי זוהר: אז רגע, אתה צריך לבקש מיושב-ראש הכנסת – עכשיו דיברתי עם היועץ המשפטי – אתה צריך לפנות ליושב ראש הכנסת ולבקש ממנו אישור להעלות את הצעת החוק הזו שוב - -

רועי פולקמן: בדיוק.

מכלוף מיקי זוהר: - - ברגע שהוא ייתן לך אישור עליה, היא - - -

יואל חסון: ומה תעשו אז?

רועי פולקמן: היא תמוזג.

מכלוף מיקי זוהר: נעביר אותה בכנסת והיא תמוזג להצעת החוק של הממשלה ואני אדון בחוק ביחד, אבל יושב-ראש הכנסת צריך להחליט.

מכלוף מיקי זוהר: העיקרון הוא שחצי שנה אי אפשר לעשות את זה, אלא אם כן יושב-ראש הכנסת יחליט אחרת.

מכלוף מיקי זוהר: אז אני רוצה להכיר לכם את שמות הוועדה המשותפת.

מכלוף מיקי זוהר: האופוזיציה יכולה - - -

מכלוף מיקי זוהר: נכון.

איתן כבל: בגלל זה יש לו מצח עם נוקרה כזאת כל הזמן, כי הוא נכנס בקיר כל הזמן.

מכלוף מיקי זוהר: לא, לא.

איתן כבל: הוא היה איתי בדיון, דרך אגב, אני מקווה שלא הקשיבו לזה - -

מכלוף מיקי זוהר: ברדיו.

מכלוף מיקי זוהר: למה?

מכלוף מיקי זוהר: היה דיון מעניין.

איתן כבל: - - אני מקווה מאוד בשבילנו שאיגוד השידור האירופאי לא הקשיב לדברים שאמר.

מכלוף מיקי זוהר: כן, רוצים שאני אחזור על מה שאמרתי ברדיו?

קריאות: לא, לא.

מכלוף מיקי זוהר: למה?

מיכאל מלכיאלי: כי לא שמענו.

יואל חסון: כי אז זה יהיה בפרוטוקול.

איתן כבל: תודה רבה לכם.

יואל חסון: - - -

איתן כבל: יואל, יואל, הדברים, אתה יודע - - -

יואל חסון: רגע, איזו ועדה בסוף זה?

איתן כבל: בוועדה בראשותו, להעביר את זה.

מכלוף מיקי זוהר: עכשיו אני עושה וועדה משותפת.

מכלוף מיקי זוהר: אתם רוצים לשמוע את שמות החברים?

מכלוף מיקי זוהר: טוב, וועדה משותפת, עשרה חברים - - -

יואל חסון: זה מה שהיה - - -

איתן כבל: לא, מה פתאום, אני מתנגד לזה.

רועי פולקמן: יואל, יואל, תוקם ועדה קבועה בכנסת לניהול התאגיד, כי על כל שבועיים - - -

מכלוף מיקי זוהר: רעיון מצוין, זה רעיון מצוין.

מכלוף מיקי זוהר: צריך - - - פרלמנטרי לעניין הזה.

רועי פולקמן: לאור המציאות שפעם בחודש מגיע חוק בנושא התאגיד אני בעד ועדה קבועה, ועדת התאגיד.

יואל חסון: לא שאלת אותי.

איתן כבל: איתן כבל לא?

מכלוף מיקי זוהר: אתה רוצה להיות?

איתן כבל: אני יושב-ראש.

מכלוף מיקי זוהר: אז במקום רועי פולקמן – איתן כבל.

פנינה תמנו: מה אתה אומר?

פנינה תמנו: מה אתה אומר?

קריאה: אני רוצה להיות.

איתן כבל: תגיד לי, אתה עושה צחוק?

מכלוף מיקי זוהר: אתה רוצה להיות?

מכלוף מיקי זוהר: אני שאלתי.

איתן כבל: בוודאי שאני רוצה להיות, אני חייב להיות.

איתן כבל: מה זה?

מכלוף מיקי זוהר: אז במקום רועי.

פנינה תמנו: מה זה?

פנינה תמנו: ככה מדירים אותך?

רועי פולקמן: - - -

איתן כבל: לא, אפילו, מכלוף, מכלוף - - -

יעל כהן-פארן: סליחה, רועי עדיין לא עובר למחנה הציוני, רועי בכולנו.

מכלוף מיקי זוהר: לא, לא, אני לא יכול.

מכלוף מיקי זוהר: לא יכול.

יעל כהן-פארן: תוריד אחד מהליכוד.

מכלוף מיקי זוהר: אז במקום - - -

קריאה: במקום עיסאווי.

מכלוף מיקי זוהר: במקום עיסאווי פריג' – איתן כבל.

מכלוף מיקי זוהר: - - -

איתן כבל: כן, אתה הוצאת הודעה לעיתונות.

מכלוף מיקי זוהר: איתן כבל במקום עיסאווי פריג'.

איתן כבל: אח שלי, תן מכה מאחורי הראש, תשחרר את ה-IQ.

איתן כבל: איך אתה מתעסק איתי ככה?

מכלוף מיקי זוהר: איתן, איתן - -

קריאה: רגע, רגע.

יואל חסון: איזה משפטים.

מכלוף מיקי זוהר: - - אתה כבר הפסקת – אני לא יודע מאיפה אתה מביא את משפטי המחץ האלה.

פנינה תמנו: מי מתעסק עם ראש עין?

מכלוף מיקי זוהר: אבל איתן הכול בסדר.

פנינה תמנו: סיימנו?

יואל חסון: אדוני, מה יחס קואליציה-אופוזיציה שם?

פנינה תמנו: ועדה זאת היא חידה מעניינת - - -

איתן כבל: יואל, תשאל אותו מה הם הולכים לשנות ולהכניס בנוסח החדש.

יואל חסון: מה אתם הולכים לשנות בנוסח החדש?

מכלוף מיקי זוהר: טוב, רגע, שנייה, אנחנו צריכים להצביע על הוועדה הזאת, נכון?

פנינה תמנו: ברור שצריך להצביע.

מכלוף מיקי זוהר: מי בעד הוועדה ירים את ידו?

מכלוף מיקי זוהר: מי נגד?

מכלוף מיקי זוהר: מי נמנע?

קריאות: נגד, נגד.

פנינה תמנו: רגע, למה נגד?

פנינה תמנו: רגע, רגע, אתם לא רוצים - - -

יואל חסון: רגע, רגע, ספור לי בבקשה.

פנינה תמנו: רגע, איתן, יש וועדה, לא רוצים וועדה?

מכלוף מיקי זוהר: מי בעד ירים את ידו?

מכלוף מיקי זוהר: מי נגד?

איתן כבל: אני יכול להצביע?

איתן כבל: בעד הקמת הוועדה– רוב

איתן כבל: נמנעים – אין

מכלוף מיקי זוהר: החלטה התקבלה.

מכלוף מיקי זוהר: איתן, אנחנו מאשרים לך להגיע.

יואל חסון: רביזיה, אדוני, רביזיה.

מכלוף מיקי זוהר: רגע, רגע.

מכלוף מיקי זוהר: איתן, אני לא פוליטיקלי קורקט זה נכון.

מכלוף מיקי זוהר: זה נכון שאני אוהב תמיד לומר את הכול.

מכלוף מיקי זוהר: את זה אנחנו - - -

איתן כבל: אתה אומר שאתם עובדים על זה?

מכלוף מיקי זוהר: אני באופן הולך לעשות מהדיונים האלו – בואו נדמיין.

איתן כבל: מה שנקרא, אנחנו עכשיו במחצית.

מכלוף מיקי זוהר: מה שנקרא, תביא אתך פופקורן לדיון.

איתן כבל: טוב, הבנתי.

פנינה תמנו: אנחנו בנינו על היום שיביא.

מכלוף מיקי זוהר: תודה רבה.

מכלוף מיקי זוהר: הישיבה נסגרת עד לדיון ברביזיות.

אתי בן יוסף: הדיון על הרביזיות שהיה אמור להתקיים בוטל.

אתי בן יוסף: ח"כ יואל חסן משך את הבקשה לרביזיות על סעיף התכנון ועל הרכב של הוועדה.